จบเห่! “บลจ.โซลาริส” หมดปัญญาทวงหนี้ตั๋วบี/อี IFEC
จบเห่! “บลจ.โซลาริส” หมดปัญญาทวงหนี้ตั๋วบี/อี มูลค่า 200 ลบ. จาก IFEC หลังขอเลื่อนชำระหนี้จากวันที่ 5 ม.ค.60 มาเป็นวันนี้
11 ม.ค. 2560

จบเห่! “บลจ.โซลาริส” หมดปัญญาทวงหนี้ตั๋วบี/อี มูลค่า 200 ลบ. จาก IFEC หลังขอเลื่อนชำระหนี้จากวันที่ 5 ม.ค.60 มาเป็นวันนี้
ผู้สื่อข่าวรายงานว่า บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ได้ผิดนัดชำระหนี้ค่าตั๋ว บี/อี (B/E) มูลค่า 200 ล้านบาท ที่เสนอขายให้แก่ บริษัทหลักทรัพย์จัดการกองทุนโซลาริส จำกัด หรือ บลจ.โซลาริส ซึ่งมีกำหนดชำระในวันนี้ (11 ม.ค.60) หลังจากที่ก่อนหน้านี้ IFEC ได้ขอขยายระยะเวลาชำระหนี้จากวันที่ 5 ม.ค.60 มาเป็นวันนี้
โดยภายในเดือนม.ค. IFEC จะต้องชำระหนี้ค่าตั๋ว บี/อี อีกจำนวน 2 งวด งวดละ 200 ล้านบาท รวมเป็น 400 ล้านบาท ส่งผลให้ภายในเดือนนี้ IFEC จะต้องชำระหนี้ทั้งสิ้น 600 ล้านบาท
สำหรับตั๋วแลกเงินดังกล่าวนั้นได้เสนอขายแก่บุคคลในวงจำกัด โดยมีกองทุนเปิดโซลาริสตราสารหนี้พริวิลเลจ 3 เอ็ม 5 (S-PFI 3M5) ของบลจ.โซลาริส เป็นผู้ลงทุนในตราสารดังกล่าว โดยออกและรับรองตั๋ว เมื่อวันที่ 6 ต.ค.59 กำหนดชำระเดิมวันที่ 5 ม.ค.60 อัตราดอกเบี้ย 3.60% ต่อปี
ด้านราคาหุ้น IFEC ปิดตลาดอยู่ที่ระดับ 3.10 บาท ลบ 0.42 บาท หรือ 11.93% ด้วยมูลค่าซื้อขาย 328.51 ล้านบาท